作者：刘澜
词牌/韵律：庆宫春・高阳台

paragraphs: 春翦绿波，日明金渚，镜光尽浸寒碧。
喜溢双蛾，迎风一笑，两情依旧脉脉。
那时同醉，锦袍湿、乌纱敧侧。
英雄何在，满目青山，飞下孤白。
片帆谁上天门，我亦明朝，是天门客。
平生高兴，青莲一叶，从此飘然八极。
矶头绿树，见白马、书生破敌。
百年前事，欲问东风，酒醒长笛。